**Tiedote 9.5.2018  
Vapaa julkaistavaksi  
  
Glenn Hughes tuo Deep Purple -klassikot Tampere-taloon marraskuussa**  
  
Deep Purplen solistina ja basistina maailmanmaineeseen noussut **Glenn Hughes** saapuu marraskuussa ensimmäistä kertaa Suomeen *Classic Deep Purple Live* -kiertueensa kanssa. Ikoninen brittiläinen ”rockin ääni” soittaa yhtyeineen *Deep Purplen* parhaita klassikoita Tampere-talon Sorsapuistosalissa 29.11. Deep Purplen ohella Hughes on vaikuttanut urallaan mm. Black Sabbathissa, Trapezessa sekä Black Country Communionissa.  
  
Glenn Hughes esittää kiertueella yksinomaan Deep Purplen musiikkia ensimmäistä kertaa sitten kokoonpanon hajoamisen vuonna 1976. Hughesin kiertuekokoonpanossa soittavat laulaja-basistin lisäksi **Soren Anderson** (kitara), **Jasper Bo Hansen** (koskettimet) ja **Fernando Escobedo** (rummut). Tampere-talon keikka on yhtyeen ainoa esiintyminen Suomessa. Glenn Hughes tulkitsee bändeineen Tampere-talossa hittejä kuten Highway Star, Stormbringer, Burn ja Smoke on the Water. Liput Glenn Hughesin Tampere-talon konserttiin sekä muihin syksyn uusiin konserttijulkistuksiin ovat nyt myynnissä Tampere-talon lipunmyynnissä ja Lippu.fi-palvelussa.  
  
**Lisätiedot**: [Glenn Hughes performs Classic Deep Purple Live](https://tampere-talo.fi/tapahtumat/glennhughes/)  
  
**Tampere-talo julkistaa pikkujoulukauden vetonauloja – uusissa julkistuksissa mukana mm. Anssi Kela, Katri Helena, Tuomari Nurmio sekä Sanin tähdittämä uutuusrevyy**Tampere-talon syksyn uusiin kotimaisiin kohokohtiin lukeutuvat **Katri Helenan** 55 vuotta estradeilla -konsertti, **Tuomari Nurmion** soolokeikka sekä kitaravirtuoosit **Petteri Sariola** ja **Olli Soikkeli**. **Anssi Kela** päättää myös välivuotensa ja saapuu Tampere-taloon uuden studioalbuminsa julkaisun merkeissä. Lisäksi Tampere-talossa nähdään hengellisen musiikin kärkinimiin kuuluvien **Pekka Simojoen** ja **Lasse Heikkilän** Sovinto, joka yhdistelee musiikkiteatterin, konsertin ja reality-shown aineksia.  
  
Tampere-talon syksyn uutuusrevyynä nähdään **Sanin**, **Mikael Saaren** sekä **Henna ja Miikka Wallin** tähdittämä SääMääHää. Hyväntuulinen revyy tarjoilee huumorin lisäksi tuttuja hääkappaleita eri vuosikymmeniltä. SääMääHää esitetään kymmeneen otteeseen Tampere-talon Pienessä salissa välillä 20.10.–14.12. Pikkujoulukauden muihin vetonauloihin lukeutuvat mm. **Ulla Tapanisen** huippusuosittu monologi Lava-ammuntaa, **Ilmavoimien Big Band feat. Juha Hostikka**, **Ilkka Heiskasen** hykerryttävä Huovisen erikoiset sekä **Aron & Cool Companyn** jouluinen Elvis Christmas -konsertti.  
  
**Tampere-talon syksyn uudet konserttijulkistukset aikatauluineen:**  
  
[Petteri Sariola](https://tampere-talo.fi/tapahtumat/petteri-sariola/)  
Ke 19.9., Pieni sali  
[Olli Soikkeli](https://tampere-talo.fi/tapahtumat/ollisoikkeli/)  
La 22.9., Pieni sali  
[Lasse Heikkilä & Pekka Simojoki: Sovinto](https://tampere-talo.fi/tapahtumat/sovinto/)  
Su 30.9., Iso Sali  
[Anssi Kela](https://tampere-talo.fi/tapahtumat/anssi-kela/)  
To 11.10., Iso Sali  
[SääMääHää](https://tampere-talo.fi/tapahtumat/saamaahaa/)   
La 20.10. alkaen, Pieni sali  
[Katri Helena – 55 vuotta estradeilla](https://tampere-talo.fi/tapahtumat/katrihelena/)  
la 27.10., Iso Sali  
[Ilmavoimien Big Band solistina Juha Hostikka](https://tampere-talo.fi/tapahtumat/ilmavoimienbigband/)  
Ke 7.11., Pieni sali  
[Ulla Tapaninen – Lava-ammuntaa V](https://tampere-talo.fi/tapahtumat/ullatapaninen/)  
To–pe 8.–9.11, Pieni Sali  
[Tuomari Nurmio](https://tampere-talo.fi/tapahtumat/tuomarinurmio/)  
Ke 21.11., Pieni Sali  
[Ilkka Heiskanen: Huovisen erikoiset](https://tampere-talo.fi/tapahtumat/huovisenerikoiset/)  
Su 25.11., Pieni sali  
[Glenn Hughes performs Classic Deep Purple Live](https://tampere-talo.fi/tapahtumat/glennhughes/)  
To 29.11., Sorsapuistosali  
[Elvis Christmas](https://tampere-talo.fi/tapahtumat/elvis-christmas/)  
To 13.12., Pieni Sali  
  
Kaikki syyskauden konsertit: [www.tampere-talo.fi/tapahtumat](http://www.tampere-talo.fi/tapahtumat)   
  
**Kuvia uusista konserttijulkistuksista:**  
<https://www.dropbox.com/sh/1kr1jrn817lve6k/AAARmdeK_IbP_1AyvQ_d3Moda?dl=0>  
  
**Lisätiedot ja haastattelupyynnöt:**  
Viestintäpäällikkö Jaani Haapasalo, [jaani.haapasalo@tampere-talo.fi](mailto:jaani.haapasalo@tampere-talo.fi), 050 353 6440